Folketing
2011-11-16

Finansministeren kan bekræfte, at regeringen i lighed med den tidligere regering, som ikke havde valgt at medtage en fortsat nedrivningspulje på det finanslovforslag, jeg overtog, heller ikke har prioriteret at tage initiativer i den retning. Det er såmænd ikke, fordi jeg ikke finder den slags initiativer principielt nyttige. Det forholder sig sådan, at der stadig væk er midler i nedrivningspuljen, som kan anvendes i kommunerne. Det er ikke regeringens hensigt at evaluere, hvordan nedrivningspuljen har fungeret, før dens midler er fuldt anvendt, og så vender vi tilbage til en drøftelse af, om en fortsættelse kan være en god idé. Men det er klart, at det er et formål, der skal prioriteres op mod alle de andre formål, som skal tilgodeses i en finanslovproces i en situation, hvor vi har overtaget et underskud på 95 mia. kr.